Serbokroatistika
<s>Serbokroatistika (njem.</s><s>Serbokroatistik), grana filologije koja istražuje srpskohrvatski jezik, književnost i kulturu.</s><s>Pojam označuje i studij srpskohrvatskog jezika i književnosti.</s><s>Njezini istraživači i učitelji su serbokroatisti.</s><s>S bulgaristikom, makedonistikom i slovenistikom proučava se u okviru južnoslavenskih jezika i kulture, često zauzimajući dominantno mjesto unutar južne slavistike zbog brojnosti serbokroatofona u odnosu na govornike ostalih južnoslavenskih jezika.</s>

<s>Poticaj za izučavanje serbokroatistike dao je već 1622. papa Grgur XV. potpisavši dekret o osnivanju katedre za »ilirski jezik«, što je potvrdio i njegov nasljednik Urban VIII. dekretom od 1623. kojim je naredio da se na svim visokim crkvenim školama i učilištima osnivaju katedre za jezike, među ostalim i za »ilirski«.</s><s>Zanimanje Evrope za srpskohrvatsku književnost potaknuo je potkraj 18. stoljeća njemački prosvjetitelj Johann Gottfried Herder, koji je s Goetheom na njemački preveo Asanaginicu.</s>

<s>Od sredine 19. stoljeća na srpskohrvatskom govornom području osnivaju se katedre na kojima se izučava serbokroatistika (1845.</s><s>Beograd, 1874.</s><s>Zagreb, 1947.</s><s>Cetinje, 1950.</s><s>Sarajevo, 1954.</s><s>Novi Sad).</s><s>Od ranih 1990-ih na srpskohrvatskom govornom području dotadašnje serbokroatističke katedre nastoje se isključivo fokusirati na izučavanje jezika i književnosti na etnonacionalnim osnovama pa, zavisno od sjedišta katedara, mijenjaju svoje nazive u katedre za bosnistiku, kroatistiku, montenegristiku i srbistiku, uz otvaranje novih katedara koje slijede isto načelo.</s><s>Suprotno tomu, glavnina serbokroatističkih katedara izvan serbokroatofonskih zemalja nije se za to vrijeme bitno mijenjala, uvažavajući tek donekle promjene na glotonimskom planu.</s>

<s>Studiji</s>

<s>Australija</s>

<s>Macquariejev univerzitet: Kroatistika</s>

<s>Austrija</s>

<s>Alpsko-jadranski univerzitet u Klagenfurtu: Slavistika (bosanski/hrvatski/srpski)
 Karlo-Franjin univerzitet u Grazu: Bosanski/hrvatski/srpski, preddiplomski studij i Transkulturna komunikacija (bosanski/hrvatski/srpski), preddiplomski studij
 Univerzitet u Beču: Bosanski/hrvatski/srpski, preddiplomski nastavnički i istraživački studij (Filološko-kulturološki fakultet) i Bosanski/hrvatski/srpski (Centar za znanost o prevođenju)
 Univerzitet u Innsbrucku: Slavistika (bosanski/hrvatski/srpski)</s>

<s>Belgija</s>

<s>Univerzitet u Gentu: Istočnoevropski jezici i kulture (hrvatski/srpski)</s>

<s>Bosna i Hercegovina</s>

<s>Sveučilište u Mostaru: Hrvatski jezik i književnost
 Univerzitet u Banjoj Luci: Srpski jezik i književnost
 Univerzitet u Bihaću: Bosanski jezik i književnost
 Univerzitet »Džemal Bijedić« u Mostaru: Bosanski jezik i književnost
 Univerzitet u Istočnom Sarajevu: Srpski jezik i književnost
 Univerzitet u Sarajevu: Bosanski, hrvatski i srpski jezik i književnosti naroda Bosne i Hercegovine (Filozofski fakultet), Bosanski, hrvatski, srpski jezik i književnost (Pedagoški fakultet)
 Univerzitet u Travniku: Razredna nastava i b/h/s jezik i književnost
 Univerzitet u Tuzli: Bosanski jezik i književnost
 Univerzitet u Zenici: Bosanski, hrvatski, srpski jezik i književnost</s>

<s>Bugarska</s>

<s>Plovdivski univerzitet »Paisij Hilandarski«: Slavistika – Srpski i hrvatski jezik
 Sofijski univerzitet »Sv. Kliment Ohridski«: Slavenska filologija (srpski i hrvatski jezik)
 Velikotrnovski univerzitet »Sv. Ćiril i Metod«: Translatologija sa srpskim i hrvatskim jezikom</s>

<s>Crna Gora</s>

<s>Fakultet za crnogorski jezik i književnost: Crnogorski jezik i književnost
 Univerzitet Crne Gore: Crnogorski jezik i južnoslovenske književnosti i Srpski jezik i južnoslovenske književnosti</s>

<s>Češka</s>

<s>Karlov univerzitet u Pragu: Hrvatski jezik i Srpski jezik
 Masarykov univerzitet: Hrvatski jezik i književnost i Srpski jezik i književnost
 Ostravski univerzitet u Ostravi: Srpski i hrvatski
 Univerzitet u Pardubicama: Hrvatski</s>

<s>Danska</s>

<s>Univerzitet u Kopenhagenu: Bosanski/hrvatski/srpski jezik i Prevođenje s bosanskog/hrvatskog/srpskog na danski s gramatikom</s>

<s>Francuska</s>

<s>Univerzitet u Aix-Marseilleu: Srpskohrvatski (Srpskohrvatskobošnjački)
 Univerzitet u Parizu-Sorbona: Srpskohrvatskobošnjačkocrnogorski
 Univerzitet u Strasbourgu: Srpskohrvatski</s>

<s>Grčka</s>

<s>Narodni i Kapodistriasov univerzitet u Ateni: Srpski/hrvatski
 Univerzitet u Makedoniji: Srpskohrvatski</s>

<s>Hrvatska</s>

<s>Sveučilište Josipa Jurja Strossmayera u Osijeku: Hrvatski jezik i književnost
 Sveučilište Jurja Dobrile u Puli: Hrvatski jezik i književnost
 Sveučilište u Rijeci: Hrvatski jezik i književnost
 Sveučilište u Splitu: Hrvatski jezik i književnost
 Sveučilište u Zadru: Hrvatski jezik i književnost
 Sveučilište u Zagrebu: Južnoslavenski jezici i književnosti (Filozofski fakultet), Kroatistika (Filozofski fakultet) i Kroatologija (Hrvatski studiji)</s>

<s>Irska</s>

<s>Univerzitet u Dublinu: Hrvatski</s>

<s>Italija</s>

<s>Univerzitet Ca' Foscari u Veneciji: Srpskohrvatski jezik
 Univerzitet »G. d'Annunzio« u Chietiju-Pescari: Srpskohrvatski jezik
 Univerzitet u Bariju: Srpskohrvatski jezik
 Univerzitet u Bologni: Bosanskohrvatskosrpski jezik
 Univerzitet u Firenci: Srpskohrvatski jezik
 Univerzitet u Napulju »L'Orientale«: Srpskohrvatski jezik
 Univerzitet u Padovi: Srpski i hrvatski jezik, lingvistika i prevođenje
 Univerzitet u Parmi: Srpska i hrvatska kultura i civilizacija
 Univerzitet u Torinu: Srpski i hrvatski jezik
 Univerzitet u Trstu: Strani jezici i književnosti (srpski i hrvatski jezik i književnost)
 Univerzitet u Udinama: Srpski i hrvatski jezik</s>

<s>Kosovo</s>

<s>Univerzitet u Prištini (Kosovska Mitrovica): Srpski jezik i književnost</s>

<s>Mađarska</s>

<s>Naučni univerzitet Eötvösa Loránda: Slavistika – Hrvatski, Slavistika – Srpski (Filozofski fakultet)
 Univerzitet u Pečuhu: Slavistika – hrvatski (Filozofski fakultet)</s>

<s>Makedonija</s>

<s>Univerzitet »Sv. Ćiril i Metod« u Skoplju: Makedonski jezik i južnoslavenski jezici (Hrvatski jezik)</s>

<s>Nizozemska</s>

<s>Univerzitet u Amsterdamu: Slavenski jezici i kulture (srpski/hrvatski)
 Državni univerzitet u Groningenu: Slavenski jezici i kulture (srpski-hrvatski)</s>

<s>Norveška</s>

<s>Univerzitet u Oslu: Evropski jezici (bosanski/hrvatski/srpski), Evropski jezici, književnost, evropski i američki studiji (bosanski/hrvatski/srpski) i Humanistički predmeti (bosanski/hrvatski/srpski)</s>

<s>Njemačka</s>

<s>Oton-Fridrikov univerzitet u Bambergu: Hrvatski/bosanski/srpski
 Humboldtov univerzitet u Berlinu: Slavenski jezici i književnosti (bosanski/hrvatski/crnogorski/srpski), Kulture i književnosti srednje i istočne Evrope (bosanski/hrvatski/crnogorski/srpski), Kulture srednje i istočne Evrope (bosanski/hrvatski/crnogorski/srpski), Slavenske knjževnosti (bosanski/hrvatski/crnogorski/srpski) i Slavenski jezici (bosanski/hrvatski/crnogorski/srpski)
 Univerzitet u Bielefeldu: Hrvatskosrpski
 Rurski univerzitet u Bochumu: Slavenska filologija (hrvatski/srpski)
 Albert-Ludvigov univerzitet u Freiburgu: Slavistika (hrvatski/srpski), Južna slavistika (hrvatski/srpski) i Slavenska filologija (hrvatski/srpski)
 Univerzitet Justusa Liebiga u Gießenu: Slavenski jezici i kulture (hrvatski/srpski) i Hrvatski/srpski
 Univerzitet Đure Augusta u Göttingenu: Slavenska filologija (bhs)
 Univerzitet u Hamburgu: Bosanski/hrvatski/srpski
 Rupert-Karlov univerzitet u Heidelbergu: Hrvatski i/ili srpski
 Univerzitet Friedricha Schillera u Jeni: Srpski/hrvatski
 Univerzitet u Konstanzi: Bosanski/hrvatski/srpski
 Univerzitet u Kölnu: Bosanski/hrvatski/crnogorski/srpski
 Univerzitet u Leipzigu: Južna slavistika (srpskohrvatskobosanski)
 Univerzitet Johannesa Gutenberga u Mainzu: Slavistika (hrvatski/srpski)
 Univerzitet u Mannheimu: Hrvatski i srpski
 Filipov univerzitet u Marburgu: Inojezične filologije (srpskohrvatski)
 Ludvig-Maksimilijanov univerzitet u Münchenu: Srpski/hrvatski
 Univerzitet Carla von Ossietzkog u Oldenburgu: Hrvatski/srpski/bosanski
 Univerzitet u Regensburgu: Južnoslavenska filologija (bosanski/hrvatski/srpski)
 Univerzitet u Saarlandu: Hrvatski i srpski
 Univerzitet u Trieru: Slavistika (bosanskohrvatskocrnogorskosrpski)
 Eberhard-Karlov univerzitet u Tübingenu: Slavistika (bosanski/hrvatski/srpski), Znanost o slavenskoj književnosti i kulturi (bosanski/hrvatski/srpski) i Slavensko jezikoslovlje (bosanski/hrvatski/srpski)
 Univerzitet Martina Luthera u Halle-Wittenbergu: Slavenski jezici, književnosti i kulture (srpski/hrvatski/bosanski), Južna slavistika (srpski/hrvatski/bosanski), Slavenski jezici, književnosti i kulture u evropskom kontekstu (srpski/hrvatski/bosanski), Interkulturni evropski i američki studiji, kombinirana područja poljskih, ruskih i jugoistočnoevropskih studija (srpski/hrvatski/bosanski), Interkulturni evropski i američki studiji, jugoistočnoevropski studiji (srpski/hrvatski/bosanski)</s>

<s>Poljska</s>

<s>Jagelonski univerzitet: Hrvatska filologija i Srpska filologija
 Tehničko-humanistička akademija u Bielskom-Biełi: Slavenska filologija (specijalnost poslovni hrvatski jezik)
 Univerzitet Adama Mickiewicza u Poznanju: Filologija (specijalnost hrvatska filologija) i Filologija (specijalnost srpska filologija)
 Univerzitet Nikole Kopernika u Torunju: Balkanska filologija (srpski i hrvatski jezik)
 Varšavski univerzitet: Slavistika (Kroatistika) i Slavistika (Serbistika)
 Vroclavski univerzitet: Filologija (specijalnost srpska i hrvatska filologija)</s>

<s>Rumunjska</s>

<s>Univerzitet u Bukureštu: Hrvatski jezik i književnost i Srpski jezik i književnost (Departman za rusku i slavensku filologiju Fakulteta stranih jezika i književnosti)</s>

<s>Sjedinjene Američke Države</s>

<s>Univerzitet u Chicagu: Bosanski/hrvatski/srpski (Departman za slavenske jezike i književnosti)
 Univerzitet Columbia: Srpskohrvatski jezik i književnost
 Univerzitet u Washingtonu: Bosanski/hrvatski/srpski (BHS)</s>

<s>Slovačka</s>

<s>Univerzitet Komenskoga u Bratislavi: Hrvatski jezik i kultura (Filozofski fakultet)</s>

<s>Slovenija</s>

<s>Univerzitet u Ljubljani: Južnoslavenski studij, smjer Hrvatski i srpski jezik</s>

<s>Srbija</s>

<s>Državni univerzitet u Novom Pazaru: Srpska književnost i jezik
 Univerzitet u Beogradu: Srpski jezik i književnost, Srpska književnost i jezik i Srpska književnost i jezik sa komparatistikom
 Univerzitet u Kragujevcu: Srpski jezik i književnost
 Univerzitet u Nišu: Srbistika
 Univerzitet u Novom Pazaru: Bosanski jezik i bošnjačka književnost i Srpski jezik i književnost
 Univerzitet u Novom Sadu: Srpska filologija, Srpski u kontaktu i Srpska književnost</s>

<s>Švicarska</s>

<s>Univerzitet u Zürichu: Znanost o slavenskoj književnosti (bosanski/hrvatski/crnogorski/srpski), Slavensko jezikoslovlje (bosanski/hrvatski/crnogorski/srpski), Znanost o slavenskom jeziku i književnosti (bosanski/hrvatski/crnogorski/srpski)</s>

<s>Ujedinjeno Kraljevstvo</s>

<s>Univerzitet u Cambridgeu: Bosanski, hrvatski, crnogorski, srpski
 Univerzitet u Glasgowu: Srpski/hrvatski, poslijediplomski studij
 Univerzitet u Newcastleu: Bosanskohrvatskosrpski
 Univerzitet u Nottinghamu: Preddiplomski studiji modernih jezika (Srpski/hrvatski)
 Univerzitet u Westminsteru: Hrvatski/srpski – večernji tečaj jezika
 Univerzitetski koledž u Londonu: Preddiplomski studij srpskoga/hrvatskoga i istočnoeuropski studiji</s>

<s>Vidi još</s>

<s>slavistika
 filologija
 srpskohrvatski jezik
 serbokroatizam
 jugoslavistika</s>

<s>Izvori</s>

<s>Vanjske poveznice 
 Serbokroatistika u Nacionalnoj tehničkoj knjižnici
 Serbokroatistika u Kongresnoj biblioteci
 Serbokroatistika u digitalnoj biblioteci HathiTrust</s>

<s>Srpskohrvatski jezik
Slavistika
Lingvistika
Filologija</s>

